Herman Julius Hermansen

Herman Julius Hermansen (1855–1939) var en norsk materialforvalter og politiker (H).

H.J. Hermansen var født i Bamble, og var sønn av smeden Sven Ferman Hermansen (1829–1899) og Jacobine Marianne Olsdatter (1822–1888). Han ble gift i 1881 med Kristine Elisine Waldeland (1854–1938). 

Hermansen flyttet til Kristiania (Oslo) i 1893, der han ble ansatt som materialforvalter ved Kristiania Havnevesen. Han var i denne stillingen i 30 år frem til han gikk av for aldersgrensen.

Politisk representerte Hermansen Høyre, og han var stortingsrepresentant i 1901–1903 og suppelant (vararepresentant) 1903–1906. I begge perioder var han valgt inn fra valgkretsen Kristiania, Hønefoss og Kongsvinger. Hermansen satt også i Kristiania bystyre fra 1899 til 1904, og han var i mange år formann i Arbeiderforeningen av 1894 og medlem av Bestillingsmennenes forenings styre.

Referanser 

Norske kommunearbeidere
Høyre-politikere i Oslo
Stortingsrepresentanter 1901–1903
Stortingsrepresentanter for Oslo
Stortingsrepresentanter fra Høyre
Personer fra Bamble kommune